Boek: ShisanyamaJan Braai het vroeg in 2017 ‘n ‘crowdsourcing’ oproep uitgereik, en die reaksie van die Suid-Afrikaanse publiek was oorweldigend. Van die honderde inskrywings wat hy ontvang het, het Jan meer as 80 gunsteling Suid-Afrikaanse braairesepte getoets en ingesluit. Elke inskrywing vertel die storie van hoe die resep ontstaan het, hoekom dit spesiaal is – en natuurlik vier dit die diversiteit van shisanyama in Suid-Afrika. Shisanyama beteken letterlik ‘om vleis te verbrand’ in Zoeloe, en verwys na die samekoms en kuiers wat gepaard gaan met die gaarmaak van vleis op ‘n oop vuur. Ontdek Mzansi-gunstelinge soos Ribs, Ontbytpizza, Chakalaka, Brandewyn & Coke Rib, Rooikerrie mossels, Mieliebrood, Mosterdroomys met T-Bone steak, Waatlemoenslaai en Lam jaffels, met baie ander kosbare resepte net soos Jan Braai dit kan doen. Oor die outeur Jan Scannell – beter bekend as Jan Braai – se groot passie is vleis en vleisbraai. Jan het Nasionale Braaidag eiehandig ’n jaarlikse kuier- en kosfees gemaak deur Erfenisdag nie-amptelik te herdoop tot Braaidag. Die een aktiwiteit wat alle Suid-Afrikaners saambind is immers om kos oor oop vure te kook. Uitgewer: Human & Rousseau Prys: R345,00* *Prys onderhewig aan verandering Koop die boek by Graffiti Boeke